南山之田贈王介甫
作者：王令
朝代：宋

paragraphs: 南山之田兮，誰爲而蕪。
南山之人兮，誰教墮且。
來者何爲，而往者誰趾。
草漫靡兮，不種何自。
始吾往兮無耜，吾將歸兮客吾止。
要以田兮寄我治，我耕淺兮穀不遂。
耕之深兮石撓吾耒，吾耒撓兮耕嗟難。
雨專水兮日專旱，借不然兮穎以秀。
螟懸心兮螣開口，我雖力兮功何有。
雖然不可以已兮，時寧我違而我無時負。